CELEX: 62010TN0161
Language: sl
Date: 2010-04-08 00:00:00
Title: Zadeva T-161/10: Tožba, vložena 8. aprila 2010 – Longevity Health Products proti UUNT – Tecnifar (E-PLEX)

5.6.2010   
            
            
               SL
            
            
               Uradni list Evropske unije
            
            
               C 148/47
            
         Tožba, vložena 8. aprila 2010 – Longevity Health Products proti UUNT – Tecnifar (E-PLEX)
   (Zadeva T-161/10)
   2010/C 148/77
   Jezik, v katerem je bila tožba vložena: angleščina
   
      Stranke
   
   
      Tožeča stranka: Longevity Health Products, Inc. (Nassau, Bahami) (zastopnik: J. Korab, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Tecnifar – Industria Tecnica Farmaceutica, SA (Lizbona, Portugalska)
   
      Predlogi tožeče stranke
   
   
               —
            
            
               Naj se tožbo razglasi za dopustno;
            
         
               —
            
            
               naj se odločbo četrtega odbora za pritožbe Urada za usklajevanje na notranjem trgu (znamke in modeli) z dne 5. februarja 2010 v zadevi R 662/2009-4 razveljavi in zavrne ugovor, ki ga je vložila druga stranka v postopku pred odborom za pritožbe in se nanaša na farmacevtske in veterinarske medicinske proizvode, razen medicinskih proizvodov proti boleznim osrednjega živčnega sistema; in
            
         
               —
            
            
               naj se toženi stranki naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: Tožeča stranka
   
      Zadevna znamka Skupnosti: Besedna znamka „E-PLEX“ za proizvode in storitve iz razredov 3, 5 in 35
   
      Imetnik znamke ali znaka, navajanega v postopku z ugovorom: Druga stranka pred odborom za pritožbe
   
      Znamka ali znak, navajan v postopku z ugovorom: Registracija portugalske besedne znamke „EPILEX“ za proizvode iz razreda 5
   
      Odločba oddelka za ugovore: Delna ugoditev ugovoru
   
      Odločba odbora za pritožbe: Delna zavrnitev pritožbe
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, ker je odbor za pritožbe nepravilno ugotovil verjetnost zmede med zadevnima znamkama.